ይብሉዎም ነይሮም። ናብራ እነይ ዘውዱ ይልምልም'ሎ ጥበቡ ዘይርሰዖ ኣጋጣሚ 'ውን ኣለዎ። ሓንቲ ጎረቤቱ መጥባሕቲ ክግበረለን ዳግማዊ ሚኒሊክ ኣትየን፤ ደቀንን ኣሕዋተንን ደም ምሃብ ስለዝፈርሑ ንጥበቡ ''በጃኻ ንኣዴና ደም ሃበልና'' ኢሎምዎ። ደም ምልጋስ ምንም ጸገም ከመረዘይብሉ ዋላ'ኳ ከረደኦም እንተፈተነ ክቕበልዎ ኣይከኣሉን። ኣብ መወዳእታ ነተን ኣደ ደም ከምዝልግሰለን ኮይኑ ግና ካሊእ እዋን ደም ክልግሱ ከምዘለዎም ቃል ክኣትዉ ገይሩ። ጥበቡ ደም ለጊሱ ነተን ወላዲት ኣትሪፉወን። ላቦራቶሪ ቴክኒሻን ዝኾነ፡ ወዲ 37 ዓመት ዳዊት ፍቅሩ፡ ካብ 1995 ጀሚሩ ብወለንተኝነት ደም ይልግስ። ዓይነት ደሙ 'ኦ ነጋቲቭ' እንትኸውን ክሳብ ሎሚ 38 ግዝ ደም ለጊሱ እዩ። ካብቲ ባንኪ ተደወለሉ ኣይተደወለሉ፡ እናኸደ ደሙ ይህብ። ደም ንምልጋስ ናይ ዘይምድላይ ኩነታት ኣብዘለሉ ኣብዚ ሕዚ እዋን፤ ''ናተይ ደም ንኹሉ ከምዝኸውን ይፈልጥ እየ። ዝኾነ ሰብ እንተደሓነሉ ሓጎሰይ እዩ'' ይብል። ብተወሳኺ ዳዊት '' እቲ ደም ስኢኑ ዝመውት ሰብ ኣደይ፣ ኣቦይ ወይ መሓዛይ እንትዝኸውንከ?''
